DE ANIMAL. HIST. IX. 32. 33. 44 7 
capere possit non multo minus semisextario. Ni¬ 
gredo autem pulchra et nitida cornuum est. Amiae 
( capronae ) vero ad oculos vsque pertinent, ita yt 
in latus potius quam antrorsum prospicere videan¬ 
tur posse. Superioribus caret dentibus, sicut et 
bos et alia cornigera omnia. Crura autem hirta. 
Et est bisulcus. Caudam habet minorem quam pro 
sua magnitudine, similem tamen bubulae. Spargit 
puluerem et terram fodit, tauri more. Corium es t 
aduersus ictus validum. Carne est suaui: idcirco 
eum venantur. Percussus fugit: delassatus subsi- 3 
stit. Tuetur sese calcibus et stercore, quod ab sese 
quaternis passibus eiaculatur: cuius vsum facilem 
et promtum habet: et saepe canes insequentes adu¬ 
rit , ita vt eorum pili absumantur. Perturbati igi¬ 
tur atque perterrefacti potest hoc efficere stercus: 
pacati non adurit. Ferae facies ac natura talis est. 
Imminente autem tempore pariendi, vniuersi in 
montibus pariunt: ac priusquam sobolem edant, 
circum locum alnum exonerant, tanquam ponentes 
munimentum. Emittit enim fera haec largam quam¬ 
dam copiam excrementi huius. 
CAP. XXXIII. (vulgo XLVI. Scaligero 
CAP. LXXII.) 
Ferarum omnium maxime cicuratur elephantus 
